23.8.2022.
HR
Službeni list Europske unije
L 218/57
— dovršenje deinstitucionalizacije skrbi o djeci.
1.7.
Sindikalna prava i temeljni standardi rada
Kratkoročni prioriteti: — donošenje i provedba pravnog okvira kojim bi se utvrdile nadzorne funkcije sustava inspekcije rada za sve zakonodavstvo o radu i uvjetima rada te uklanjanje ograničenja ovlasti inspektora u postojećem zakonodavstvu u skladu sa standardima Međunarodne organizacije rada (ILO); — daljnja izmjena Zakona o radu i drugog relevantnog zakonodavstva te daljnje usklađivanje zakonodavstva u tom području sa standardima ILO-a; — daljnje osiguravanje djelotvornog sustava inspekcije rada s pomoću odgovarajućih kompetencija, kapaciteta i resursa (financijskih, ljudskih i administrativnih) za kontrolu uvjeta rada i radnih odnosa u skladu sa standardima ILO-a.
Srednjoročni prioriteti: — podupiranje radnog zakonodavstva postupcima za rješavanje sporova u području rada, među ostalim u okviru sustava posredovanja u području rada; — razrada metodologije evaluacije/mjerenja jednakog rada i nagrađivanja; — osiguravanje djelotvornog funkcioniranja Trostrane komisije za socijalno partnerstvo i njezine regionalne podružnice te daljnje poboljšanje socijalnog dijaloga u okviru suradnje s ILO-om i organizacijama europskih socijalnih partnera.
2.
Vanjska i sigurnosna politika
Dijalog i suradnja u području EU-ove zajedničke vanjske i sigurnosne politike (ZVSP) dodatno će se poboljšati te im je cilj postupno približavanje, među ostalim u području zajedničke sigurnosne i obrambene politike (ZSOP), a važne su teme sprečavanje sukoba i upravljanje krizama te rad na pitanjima regionalne stabilnosti, kontrole oružja, razoružanja, neširenja oružja, kibersigurnosti i hibridnih prijetnji.
Suradnja će se temeljiti na zajedničkim vrijednostima, uključujući predanost načelima poštovanja suvereniteta i teritorijalne cjelovitosti, nepovredivosti granica i neovisnosti, i na obostranim interesima te će se njome nastojati postići veća usklađenost i djelotvornost politika s pomoću bilateralnih, multilateralnih i regionalnih foruma i podupiranjem međunarodnog poretka utemeljenog na pravilima.
2.1.
Suradnja u okviru ZSOP-a, usklađivanje, hibridne prijetnje i kibersigurnost, strateška komunikacija i regionalna suradnja
Kratkoročni prioriteti: — jačanje napora za povećanje razine usklađenosti Gruzije s izjavama i odlukama EU-a u području ZVSP-a, među ostalim u skladu s načelima suvereniteta i teritorijalne cjelovitosti utvrđenima u Sporazumu o pridruživanju između EU-a i Gruzije, te s djelovanjem na multilateralnim forumima; — pojačana suradnja u suzbijanju hibridnih prijetnji i jačanju kibersigurnosti, među ostalim provedbom preporuka na temelju istraživanja o hibridnim prijetnjama; — jačanje suradnje u području strateške komunikacije kako bi se učvrstila otpornost zemlje i društva na dezinformacije; širenje i diversifikacija okvira praktične suradnje kako bi uključivao aktere civilnog društva te druge državne aktere i institucije koji dijele ista uvjerenja; — daljnji radna provedbi djelotvorne reforme sigurnosnog sektora u Gruziji; — poboljšanje praktične suradnje u sprečavanju sukoba i upravljanju krizama olakšavanjem sudjelovanja Gruzije u civilnim i vojnim operacijama upravljanja krizama pod vodstvom EU-a, u savjetovanjima i osposobljavanjima u području ZSOP-a na temelju Okvirnog sporazuma o sudjelovanju potpisanog u studenome 2013. i u multilateralnom okviru radne skupine Istočnog partnerstva o sigurnosti, ZSOP-u, civilnoj zaštiti i suradnji s agencijama EU-a o pitanjima u okviru ZSOP-a; promicanje regionalne suradnje o pitanjima sigurnosti, kao što su migracije, poboljšano upravljanje granicama, zaštita ključne infrastrukture, kontrola izvoza, smanjenje rizika od katastrofa i upravljanje tim rizicima, uključujući odgovor na krizne situacije, civilna zaštita, borba protiv krijumčarenja i nezakonitog trgovanja (primjerice biološkim i nuklearnim materijalima) i osposobljavanje odgovarajućeg osoblja, osobito u okviru inicijative EU-a o centru izvrsnosti za KBRN (kemijska, biološka, radiološka i nuklearna zaštita) i njegova regionalnog tajništva za jugoistočnu i istočnu Europu, koje se nalazi u Gruziji.